RESOLUCIÓ DE 12 DE NOVEMBRE DE 2010, DEL VICERECTORAT DE RELACIONS INTERNACIONALS I COOPERACIÓ DE LA UNIVERSITAT D'ALACANT, PER LA QUAL S'ESTABLEIXEN LES BASES QUE REGULEN LES LÍNIES DE FINANÇAMENT DE LES ACTIVITATS DOCENTS, FORMATIVES I DE SENSIBILITZACIÓ, QUE ES DESENVOLUPEN A CUBA, DINS DEL MARC DEL PROJECTE HAVANA I VINCULADES A LA COOPERACIÓ AL DESENVOLUPAMENT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1619)
  + [Valencià](/va/acuerdo/1619)






Selector de idioma

Leer

* [Español](/es/acuerdo/1619)
* [Valencià](/va/acuerdo/1619)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 12 DE NOVEMBRE DE 2010, DEL VICERECTORAT DE RELACIONS INTERNACIONALS I COOPERACIÓ DE LA UNIVERSITAT D'ALACANT, PER LA QUAL S'ESTABLEIXEN LES BASES QUE REGULEN LES LÍNIES DE FINANÇAMENT DE LES ACTIVITATS DOCENTS, FORMATIVES I DE SENSIBILITZACIÓ, QUE ES DESENVOLUPEN A CUBA, DINS DEL MARC DEL PROJECTE HAVANA I VINCULADES A LA COOPERACIÓ AL DESENVOLUPAMENT.[Butlletí Oficial Universitat d'Alacant](/ca/Publicacion)
=========================================================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 12 DE NOVEMBRE DE 2010, DEL VICERECTORAT DE RELACIONS INTERNACIONALS I COOPERACIÓ DE LA UNIVERSITAT D'ALACANT, PER LA QUAL S'ESTABLEIXEN LES BASES QUE REGULEN LES LÍNIES DE FINANÇAMENT DE LES ACTIVITATS DOCENTS, FORMATIVES I DE SENSIBILITZACIÓ, QUE ES DESENVOLUPEN A CUBA, DINS DEL MARC DEL PROJECTE HAVANA I VINCULADES A LA COOPERACIÓ AL DESENVOLUPAMENT.

Data d'aprovació
:   12/11/2010

Data de publicació
:   12/11/2010

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1619.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1619)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1619)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 12 DE NOVEMBRE DE 2010, DEL VICERECTORAT DE RELACIONS INTERNACIONALS I COOPERACIÓ DE LA UNIVERSITAT D'ALACANT, PER LA QUAL S'ESTABLEIXEN LES BASES QUE REGULEN LES LÍNIES DE FINANÇAMENT DE LES ACTIVITATS DOCENTS, FORMATIVES I DE SENSIBILITZACIÓ, QUE ES DESENVOLUPEN A CUBA, DINS DEL MARC DEL PROJECTE HAVANA I VINCULADES A LA COOPERACIÓ AL DESENVOLUPAMENT.&url=https://www.boua.ua.es/va/acuerdo/1619)

**Títol:** RESOLUCIÓ DE 12 DE NOVEMBRE DE 2010, DEL VICERECTORAT DE RELACIONS INTERNACIONALS I COOPERACIÓ DE LA UNIVERSITAT D'ALACANT, PER LA QUAL S'ESTABLEIXEN LES BASES QUE REGULEN LES LÍNIES DE FINANÇAMENT DE LES ACTIVITATS DOCENTS, FORMATIVES I DE SENSIBILITZACIÓ, QUE ES DESENVOLUPEN A CUBA, DINS DEL MARC DEL PROJECTE HAVANA I VINCULADES A LA COOPERACIÓ AL DESENVOLUPAMENT.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** divendres, 12 de novembre de 2010

RESOLUCIÓ DE 12 DE NOVEMBRE DE 2010, DEL VICERECTORAT DE RELACIONS INTERNACIONALS I COOPERACIÓ DE LA UNIVERSITAT D'ALACANT, PER LA QUAL S'ESTABLEIXEN LES BASES QUE REGULEN LES LÍNIES DE FINANÇAMENT DE LES ACTIVITATS DOCENTS, FORMATIVES I DE SENSIBILITZACIÓ, QUE ES DESENVOLUPEN A CUBA, DINS DEL MARC DEL PROJECTE HAVANA I VINCULADES A LA COOPERACIÓ AL DESENVOLUPAMENT.

Introducció.

El desenvolupament cultural, científic i tecnològic dels pobles menys afavorits, així com la formació integral dels individus, formen part de la missió que estableix la Universitat d'Alacant dins del seu Pla Estratègic. Ambdós són objectius compartits amb els fins de la Cooperació al Desenvolupament.

La Internacionalització de la Universitat d'Alacant és un dels objectius del pla estratègic de la nostra universitat. Entre les recomanacions que arreplega aquest pla es troba la realització d'accions conduents a la consolidació i el desenvolupament de relacions amb altres universitats i centres d'investigació, així com la participació en programes internacionals.

La Universitat d'Alacant, a través del seu Vicerectorat de Relacions Internacionals i Cooperació, realitza actuacions a Cuba, conduents a desenvolupar programes acadèmics i de cooperació internacional al desenvolupament, dins de l'àmbit d'actuació que estableix les línies del seu pla estratègic citades anteriorment.

La present resolució pretén regular les accions acadèmiques i de cooperació a Cuba, així com garantir la seua dotació pressupostària durant l'exercici 2011.

Per tot això, resol:

Primer.

Aprovar les bases per les quals es regula aquesta convocatòria, que s'inclouen com Annex I i Annex II. En el primer, s'estableixen els criteris per a prioritzar les accions que es desenvolupen actualment entre la Universitat d'Alacant i Cuba; en el segon, els requisits a tindre en compte per a l'autorització i desenvolupament d'accions futures.

Segon.

La dotació, a càrrec del Pressupost del Vicerectorat de Relacions Internacionals i Cooperació, serà l'aprovada en el pressupost de la Universitat d’Alacant per a l'exercici 2011.

Alacant, 12 de novembre de 2010.

La Vicerectora de Relacions

Internacionals i Cooperació,

Signat: María Begoña San Miguel del Hoyo.

Annex I: BASES REGULADORES D'ACCIONS CONSOLIDADES.

Base 1. Sol·licitants

Podran accedir a les línies de finançament establides en la present convocatòria els Departaments, Facultats, Escoles o Instituts Universitaris que pertanguen a la Universitat d'Alacant.

Els formularis de sol·licitud seran presentats pel coordinador acadèmic del projecte.

Actuarà com a coordinador un professor universitari funcionari o contractat doctor.

Base 2. Accions objecte de finançament.

a)      Activitats acadèmiques conduents a realització de doctorats amb universitats cubanes, amb especial atenció a la formació de doctors de nacionalitat cubana per la Universitat d'Alacant.

b)      Accions acadèmiques conduents a la impartició de Màsters Oficials o altres titulacions de la Universitat d'Alacant, en universitats cubanes.

c)      Accions formatives, dirigides a completar la formació d'estudiants de la Universitat d'Alacant, mitjançant estades a Cuba.

d)      Activitats acadèmiques integrades en estudis d'educació superior regulats per la legislació cubana.

e)      Accions de Cooperació per al Desenvolupament.

Base 3. Activitats objecte de finançament.

Les activitats objecte de finançament que fa referència la base segona de la present convocatòria, són les següents:

3.1)    Estades de professors de la Universitat d'Alacant a Cuba.

3.2)    Estades d'alumnes de la Universitat d'Alacant a Cuba.

3.3)    Estades de professors o alumnes pertanyents a Institucions d'Educació Superior cubanes, a Alacant. Tindran preferència les estades curtes d'alumnes cubans que realitzen treballs d'investigació conduents a la realització de tesi doctoral. En qualsevol cas, haurà d'estar justificada la necessitat de la mateixa, dins del marc de l'activitat a realitzar.

3.4)    Donació de material docent i d'investigació a institucions cubanes.

3.5)    Queda expressament exclòs el finançament de les activitats de professors no pertanyents a la Universitat d'Alacant o a institucions cubanes.

Base 4. Requisits dels projectes de cooperació o accions acadèmiques.

Les propostes d'activitat haurien d'aportar, segons el cas, la següent documentació:

a)      Aprovació pel Consell de Departament, Junta de Facultat, d'Escola o Institut, segons el sol·licitant que es tracte, del compromís de donar suport a l'acció, facilitant la participació dels professors i/o alumnes adscrits al Centre que la sol·licita.

b)      Aprovació, pel consell del Departament al que es troben adscrits els professors que desenvolupen l'acció, de l'autorització a realitzar els viatges programats.

c)      En cas d'activitats destinades a completar la formació acadèmica d'alumnes de la Universitat d'Alacant, acreditació documental que l'activitat ha estat aprovada per les Juntes dels Centres als quals pertanyen els estudis.

d)      Conveni específic de col·laboració entre les Institucions implicades, on haurien de quedar reflectides les obligacions de les parts.

Base 5. Criteris de distribució dels fons.

5.1)    Tindran prioritat:

En primer lloc, les accions encaminades a la impartició a Cuba de títols de la Universitat d'Alacant, especialment doctorats i màsters.

En segon lloc, la resta de les accions establides en la base segona de la present convocatòria.

5.2)    Establit l'ordre de prelació, les quantitats assignades a cada activitat s'establiran segons els protocols establits en la base sisena de la present convocatòria.

Base 6. Protocols de finançament de les activitats.

6.1)    Supòsit primer: Estades de professors o alumnes de la UA en institucions cubanes.    S'estableixen els següents mòduls:

1. Mòduls de 7 nits i 9 dietes: Per a realitzar una activitat docent amb una durada de 20 a 40 hores lectives.
2. Mòduls de 14 nits i 16 dietes: Per a realitzar una activitat docent amb una durada superior a 40 hores lectives.
3. Mòduls de 30 nits i 32 dietes: única i exclusivament per a les estades d'alumnes contemplades en la base 2.c) de la present convocatòria.

A cada mòdul establit en l'apartat 6.1), s'assignaran les següents quantitats per a establir les dotacions pressupostàries de les activitats:

a)      Dotació màxima de 1.300 € per persona, per a sufragar les despeses de desplaçament, visat i segur de viatge.

b)      Dotació diària de 60 €, per persona, per a manutenció.

c)      Dotació màxima diària de 75 €, per persona, per a allotjament.

6.2)    Supòsit segon: Estades de professors o estudiants cubans en la Universitat d'Alacant.    S'estableixen els següents mòduls:

1)      Mòdul de fins a 14 nits per a realització d'intercanvis acadèmics.

2)      Mòdul de fins a 7 nits per a activitats de caràcter institucional.

3)      Mòdul de fins a 30 nits per a estades d'estudiants cubans vinculades a activitats d'investigació relacionades amb la seua tesi doctoral.

A cada mòdul de permanència establit en l'apartat 6.2), se li assignaran les següents quantitats per a establir les dotacions pressupostàries corresponents:

a)      Dotació màxima de 1.300 € per persona, per a sufragar les despeses de desplaçament, visat i segur mèdic.

b)      Dotació màxima diària de 53 € per persona, en concepte d'allotjament i manutenció. En el cas que el visitant renuncie a l'allotjament proporcionat per la Universitat d'Alacant, se'ls assignarà una quantitat a aquest efecte, per import de 200 €, en cas d'estades corresponents al mòdul primer; de 100 €, en cas d'estades corresponents al segon, o de 400 €, en cas d'estades corresponents al mòdul tercer.

c)      Dotació per estada de 200 €, en cas de mòduls mensuals, o 100 €, en cas de mòduls quinzenals.

Aquestes quantitats màximes podran ser minorades des de la Subdirecció de Cooperació quan es dispose d'ofertes, tant de vols com d'allotjament per sota del límit establit.

En el cas d'activitats cofinançades, els fons aprovats es destinaran a aquelles despeses no finançades per altra/s Entitat/s.

No es podrà disposar dels diners no utilitzats en les activitats autoritzades en el pressupost inicial per a altres activitats diferents.

Base 7. Comissió d'Avaluació.

La Comissió d'Avaluació és l'encarregada de valorar la pertinència de les activitats formatives i projectes de cooperació objecte de la present convocatòria, d'establir l'ordre de prelació en el finançament dels mateixos i d'aplicar les normes que regulen les presents bases.

La presidirà la Vicerectora de Relacions Internacionals i Cooperació, per delegació del Rector de la Universitat d'Alacant. Actuaran com a vocals, el Gerent de la UA, el Vicerector d'Estudis, el Vicerector d'Alumnat i el Vicerector d'Investigació o persones en les quals deleguen i la Directora del Servei de Relacions Internacionals, que actuarà com a secretària, amb veu però sense vot.

Base 8. Termini i lloc de presentació de les sol·licituds.

El termini de presentació de sol·licituds és des del 12 de novembre de 2010 fins el 3 de desembre de 2010, ambdós inclusivament.

Les sol·licituds es dirigiran al Servei de Relacions Internacionals (Subdirecció de Cooperació), a través del Registre General de la Universitat d'Alacant, o mitjançant qualsevol altra manera de les establides en l'Art. 38 de la Llei 30/1992 de Règim Jurídic i Procediment Administratiu Comú.

Base 9. Formulari de sol·licitud.

Només serà vàlid el formulari d'identificació de l'activitat que figura com Annex III d'aquesta Resolució, emplenat en la seua totalitat.

<http://www.ua.es/va/internacional/prog07/docs/habanaconv11anexo3.doc>

Base 10. Execució i finalització de l'acció.

10.1   Les peticions de viatges, visats etc. necessàries per a la realització de les activitats previstes es comunicaran a la Subdirecció de Cooperació amb una antelació de, almenys, 30 dies naturals.

10.2   Excepcionalment, la participació de nous docents no inclosos inicialment en el grup detallat en la sol·licitud, haurà de sol·licitar-se a la Subdirecció de Cooperació, sempre per escrit, amb les limitacions establides en l'apartat. 3.5 de les presents bases i quedarà supeditada a l'oportuna autorització pel Vicerectorat de Relacions Internacionals i Cooperació.

10.3   L'acció es considerarà finalitzada una vegada transcorregut el termini d'execució previst en el formulari d'identificació del projecte. El Departament, Escola, Institut o Facultat sol·licitant, a través del responsable assignat a l'acció, haurà de presentar en el termini de 3 mesos, a partir de la data de finalització de l'activitat, el corresponent informe final.

<http://www.ua.es/va/internacional/prog07/proyhabana/docs/modelomemoriaPH.doc>

Annex II: BASES REGULADORES D'ACCIONS NOVES.

Base 1. Sol·licitants i accions objecte de finançament.

Podran accedir a les línies de finançament establides en el present Annex II, aquells sol·licitants inclosos en la base primera de l'Annex I de la present convocatòria, en les seues mateixes condicions i drets, amb l'objecte de promoure noves accions, sempre que aquestes estiguen incloses en la base segona de l'Annex I.

A aquest efecte, es tindrà en compte el compliment dels següents requisits.

Base 2 . Requisits dels projectes de cooperació o accions acadèmiques.

a) Presentació d'un informe/proposta de l'activitat, on es detallen les accions que es pretenen desenvolupar, els Departaments, Facultats, Escoles o Instituts Universitaris participants, cronograma detallat de les activitats a realitzar, identificació de la contrapart cubana, objectius prevists a mitjan i llarg termini i resultats esperats.

b) Document que acredite el coneixement i compromís de suport de l'òrgan universitari que presenta l'acció i on quede expressament reconeguda la voluntat de complir amb les obligacions que es deriven del conveni específic que, si escau, s'aprove.

Base 3. Regulació específica i finançament.

a) Per l'especial dificultat en posar en funcionament una acció nova a Cuba, s'estableix un termini de dos cursos acadèmics perquè els sol·licitants puguen complir els requisits establits en la base quarta de l'Annex I.

b) S'estableix un import màxim de 7.000 € per a finançar els desplaçaments a Cuba dels sol·licitants, amb l'objectiu de facilitar els oportuns contactes i promoure els acords i convenis que fa referència el present Annex.

c) Si superat el termini de 2 cursos acadèmics no s'haguera arribat a cap acord específic en les matèries previstes a desenvolupar, es donarà per finalitzada l'acció i no obtindrà més finançament.

d) En el cas que els acords siguen positius i una vegada signat el corresponent conveni específic, l'acció tindrà la consideració de “consolidada” i serà inclosa en les següents convocatòries juntament amb la resta d'accions establides en l'Annex I.





[Carretera Sant Vicent del Raspeig s/n  
03469 Sant Vicent del Raspeig - Alacant  
 Tel. 14 413 1677 - Fax 65 006 8338](https://www.google.es/maps/@39.152233,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12596&trk=tyah&trkInfo=tarId%9K2662904559393%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)